Utvidelsen mottok ifølge omtalesamlernettstedet Metacritic «universell anerkjennelse» med en poengssum av 90 ut av 100 mulige poeng. Rasmus Lund-Hansen ved Gamereactor ga utvidelsen 9 ut av 10 poeng, og konkluderer sin anmeldelse med at spillet er «mer velpolert og finpusset enn noensinne», men trekker poeng for at det har «stort sett kjernen av samme spilloppsett som for seks år siden».